บลจ.แอสเซท พลัส แนะได้เวลาทยอยเข้าตลาดหุ้น
แอสเซทพลัสเชื่อปีนี้หุ้นขึ้นถึง850จุดแนะผู้ลงทุนทยอยกลับเข้าตลาด
13 พ.ค. 2553

แอสเซทพลัสเชื่อปีนี้หุ้นขึ้นถึง850จุดแนะผู้ลงทุนทยอยกลับเข้าตลาด
นางลดาวรรณ เจริญรัชต์ภาคย์ กรรมการผู้จัดการ บริษัทหลักทรัพย์จัดการกองทุน (บลจ.) แอสเซท พลัส กล่าวว่า ปีนี้ตลาดหุ้นน่าจะสามารถปรับตัวขึ้นได้ถึงระดับ 850 จุด หากปัญหาทางการเมืองมีบทสรุปที่ชัดเจนและไม่มีความรุนแรง และไม่มีปัจจัยภายนอกประเทศมากระทบ จึงแนะนำให้ผู้ลงทุนทยอยกลับเข้ามาลงทุนในตลาดหุ้นอีกครั้ง
“ในช่วงต่อไป คาดว่าตลาดหุ้นไทยน่าจะมีโอกาสปรับตัวขึ้นต่อเนื่องในช่วงสั้น ขณะที่ปัจจัยพื้นฐานด้านเศรษฐกิจและผลการดำเนินงานของบริษัทจดทะเบียนโดยรวมยังอยู่ในระดับที่ดีมาก"  นางลดาวรรณ กล่าว
ขณะที่ นักลงทุนคลายความกังวลที่ว่า ปัญหาด้านหนี้สาธารณะของประเทศกรีซจะลุกลามไปยังประเทศอื่นๆในกลุ่มประเทศยุโรป ส่งผลให้ตลาดหุ้นทั่วโลก รวมถึงตลาดหุ้นไทย ปรับตัวขึ้นในช่วงสัปดาห์นี้ 
"การปรับตัวขึ้นของตลาดในช่วงที่ผ่านมาเป็นผลดีต่อกองทุนหุ้น โดยเฉพาะกองทุนเปิดแอสเซทพลัสหุ้นระยะยาว (ASP-LTF) ซึ่งเน้นลงทุนในบริษัทจดทะเบียนขนาดใหญ่ และมีกระแสเงินสดสูง ทั้งนี้ คณะกรรมการการลงทุนของบริษัทจึงมีมติให้จ่ายเงินปันผล ให้ผู้ถือหน่วยลงทุน กองทุน ASP-LTF ในอัตราหน่วยละ 0.35 บาท โดยจะปิดสมุดทะเบียนพักการโอนหน่วยลงทุนในวันที่ 13 พ.ค. และจะทำการจ่ายเงินปันผลในวันที่ 20 พ.ค." นางลดาวรรณ กล่าว
นอกจากนี้ นางลดาวรรณ กล่าวอีกว่า บลจ.แอสเซท พลัส จัดรายการส่งเสริมการขายสำหรับผู้ที่ลงทุนในกองทุน LTF และ RMF ที่เป็นกองทุนหุ้น และกองทุนผสม